Petter Pittelpytt gikk på skolen samtidig som Jakob Potter, og var med i hans gjeng, som foruten de to besto av Sirius Svaart og Remus Lupus. Siden Lupus var en varulv, bestemte de tre andre seg for at de skulle prøve å bli animagere, slik at de kunne holde Lupus med selskap også når han var forvandlet til et villdyr. Dette lyktes de med i løpet av skoletiden, og Pittelpytts dyreform var en rotte. Han ble også kalt Ormsvans.